29.1.2008 Den Europæiske Unions Tidende L 24/45 KOMMISSIONEN KOMMISSIONENS BESLUTNING af 21. december 2007 om Republikken Østrigs nationale bestemmelser om visse fluorholdige drivhusgasser (meddelt under nummer K(2007) 6646) (Kun den tyske udgave er autentisk) (EØS-relevant tekst) (2008/80/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 95, stk. 6, under henvisning til Europa-Parlamentets og Rådets forordning (EF) nr. 842/2006 af 17. maj 2006 om visse fluorholdige driv- husgasser (!), særlig artikel 9, stk. 3, og ud fra følgende betragtninger: I. SAGSFREMSTILLING OG SAGSFORLØB Den 29. juni 2007 underrettede Republikken Østrig i overensstemmelse med artikel 9, stk. 3, litra b), i forord- ning (EF) nr. 842/2006 om visse fluorholdige drivhus- gasser Kommissionen om nationale foranstaltninger, som var blevet vedtaget i 2002 (BGBl. II nr. 447/2002 — Bekendtgørelse fra Forbundsministeriet for Landbrug, Skovbrug, Miljø og Vandforvaltning om forbud mod og begrænsninger for fluorholdige og delvis fluorholdige karbonhydrider og svovlhexafluorid — (HFC-PFC-SF4- bekendtgørelsen), offentliggjort i Østrigs statstidende den 10. december 2002) og efterfølgende ændret ved bekendtgørelse BGBI. II nr. 139/2007 af 21. juni 2007. I dette brev påpeger den østrigske regering, at Repu- blikken Østrig i overensstemmelse med artikel 9, stk. 3, litra a), i forordning (EF) nr. 842/2006 har til hensigt at opretholde sine nationale bestemmelser, som er strengere end dem, der er fastsat i forordningen, indtil 31. december 2012. ()) EUT L 161 af 14.6.2006, s. 1. 3) (6) 1. FÆLLESSKABSRETTEN 1.1. EF-TRAKTATENS ARTIKEL 95, STK. 4, 5 OG 6 Det hedder i EF-traktatens artikel 95, stk. 4, at »Hvis en medlemsstat, efter at Rådet eller Kommissionen har vedtaget en harmoniseringsforanstaltning, finder det nødvendigt at opretholde nationale bestemmelser, som er begrundet i vigtige behov, hvortil der henvises i artikel 30, eller som vedrører miljøbeskyttelse eller beskyttelse af arbejdsmiljøet, giver den Kommissionen meddelelse om disse bestemmelser og om grundene til deres opretholdelse.« Det hedder i EF-traktatens artikel 95, stk. 5, at »Når en medlemsstat [..] med forbehold af stk. 4 og efter at Rådet eller Kommissionen har vedtaget en harmonise- ringsforanstaltning, finder det nødvendigt at indføre nati- onale bestemmelser baseret på nyt videnskabeligt belæg vedrørende miljøbeskyttelse eller beskyttelse af arbejds- miljøet på grund af et problem, der er specifikt for den pågældende medlemsstat, og som viser sig efter vedta- gelsen af harmoniseringsforanstaltningen, giver den Kommissionen meddelelse om de påtænkte bestemmelser og om grundene til deres indførelse.« I artikel 95, stk. 6, hedder det: »Kommissionen bekræfter eller forkaster inden seks måneder efter meddelelsen de pågældende nationale bestemmelser efter at have konsta- teret, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de udgør en hindring for det indre markeds funktion.« 1.2. FORORDNING (EF) NR. 842/2006 Formålet med forordning (EF) nr. 842/2006 om visse fluorholdige drivhusgasser (F-gasser) er at forebygge og standse emissionerne af visse F-gasser (HFC, PFC og SF), der er omfattet af Kyoto-protokollen.